ОБЩИНСКА ИЗБИРАТЕЛНА КОМИСИЯ – КАЗАНЛЪК

**П Р О Т О К О Л**

**№ 36**

**Казанлък, 22.10.2019 г.**

 Заседанието се откри в 17.00 ч. от Председателя Здравко Балевски, при следния:

**Дневен ред:**

1. Разглеждане на постъпило заявление за регистрация на застъпници за кандидатска листа за изборите за общински съветници и кметове в Община Казанлък на 27 октомври 2019 г. на ПП ВМРО - БЪЛГАРСКО НАЦИОНАЛНО ДВИЖЕНИЕ;
2. Разглеждане на постъпило предложение за промяна в състава на СИК от квотата на коалиция БСП ЗА БЪЛГАРИЯ;
3. Упълномощаване на членове от ОИК Казанлък, които да предадат на ТЗ на ГД „ГРАО“ избирателните списъци, декларациите и удостоверенията към тях, списъците на заличените лица и списъците за допълнително вписване на придружителите, за извършване на проверка за гласуване в нарушение на правилата на ИК и други нарушения на ИК;
4. Разглеждане на постъпила жалба с Вх. № 208 от 22.10.2019 г. от Радиана Стефанова Стефанова – организационен секретар на ПП ГЕРБ – Казанлък с твърдения за нарушение на изборните правила, съдържащо се в предизборен клип /видео/ и снимка с участие на дете, поместени в статия от 22.10.2019 г. 14.32 часа на сайта на Телевизия ПРЕСС ТВ – КАЗАНЛЪК;
5. Разни.

 На заседанието присъстват всички 13 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

 Разглеждане на постъпило заявление за регистрация на застъпници за кандидатска листа за изборите за общински съветници и кметове в Община Казанлък на 27 октомври 2019 г. на ПП ВМРО - БЪЛГАРСКО НАЦИОНАЛНО ДВИЖЕНИЕ;

В Общинска избирателна комисия Казанлък е постъпило заявление от ПП ВМРО – БЪЛГАРСКО НАЦИОНАЛНО ДВЕЖЕНИЕ за регистрация на застъпници за кандидатска листа за изборите за общински съветници с Вх. № 5/ 22.10.2019 г. в Регистъра на предложени за регистрация застъпници и на заместващи застъпници във връзка с провеждането на изборите за общински съветници и кметове на 27 октомври 2019 г.

Към заявлението са приложени 54 /петдесет и четири/ броя Декларации по образец подписани от лицата заявени за регистрация като застъпници по чл.3, ал.3, чл.117, ал.3 и чл.120, ал.3 във връзка с чл.118, ал. 1, 2 и 3 от ИК.

 Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Йорданка Арнаудова, Петър Иванов, Петко Петков, Мариана Стойнева, Тюркян Салиева, Ваня Андреева, Милена Кацарова,, Мартина Кулева, Любомир Денков и Спас Спасов)* приемане на решението гласуваха всички присъстващи 13 членове на комисията. **„Против“** приемане на решението гласуваха – няма.

 На основание на чл.87, ал.1, т.18, чл.118, ал.1 във връзка с ал.2 и чл.117, ал.4 от ИК, се взе следното:

 **РЕШЕНИЕ № 160**

Приема постъпило заявление от ПП ВМРО - БЪЛГАРСКО НАЦИОНАЛНО ДВИЖЕНИЕ за регистрация на застъпници за кандидатска листа за изборите за общински съветници, с Вх. № 5/ 22.10.2019 г. във връзка с провеждането на изборите за общински съветници и кметове на 27 октомври 2019 г.

Регистрира 54 броя застъпници на кандидатска листа на ПП ВМРО - БЪЛГАРСКО НАЦИОНАЛНО ДВИЖЕНИЕ за общински съветници и кметове на кметства в изборите за общински съветници и кметове на 27.10.2019 г. в Община Стара Загора.

Да се издадат удостоверения на регистрираните 54 броя застъпници.

Решението подлежи на обжалване пред Централната избирателна комисия в тридневен срок от обявяването му.

**По т.2 от Дневния ред:**

 Разглеждане на постъпило предложение за промяна в състава на СИК от квотата на коалиция БСП ЗА БЪЛГАРИЯ;

 В Общинска избирателна комисия Казанлък е постъпило Предложение с Вх. № 205/ 22.10.2019 г. от коалиция „БСП ЗА БЪЛГАРИЯ“ относно промяна в състава на СИК 54 от квотата на коалицията във връзка с провеждането на изборите за общински съветници и кметове на 27 октомври 2019 г. В предложението изрично са упоменати данните на новия член на СИК.

 Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Йорданка Арнаудова, Мариана Стойнева, Петър Иванов, Петко Петков, Ваня Андреева, Милена Кацарова, Тюркян Салиева, Мартина Кулева, Любомир Денков и Спас Спасов)* приемане на решението гласуваха всички присъстващи 13 членове на комисията. **„Против“** приемане на решението гласуваха – няма.

 На основание на чл.85, ал.4 във връзка с чл.87, ал.1, т.5 от Изборния кодекс и във връзка с Решение №120 от 28.09.2019 г. на ОИК Казанлък и Предложение вх.№ 205/ 22.10.2019г. на коалиция „БСП ЗА БЪЛГАРИЯ“ се взе следното:

 **РЕШЕНИЕ № 161**

 Приема направеното Предложение с Вх. № 206/ 22.10.2019 г. от коалиция „БСП ЗА БЪЛГАРИЯ“ относно промяна в състава на СИК 54 от квотата на коалицията във връзка с провеждането на изборите за общински съветници и кметове на 27 октомври 2019 г.

 Назначава предложения от коалиция „БСП ЗА БЪЛГАРИЯ“ член на секционна избирателна комисия 54.

 На новоназначения член на СИК от квотата на коалиция „БСП ЗА БЪЛГАРИЯ“ да се издаде съответното удостоверение.

 Да се анулира издаденото към момента удостоверение.

 Решението подлежи на обжалване пред Централната избирателна комисия в тридневен срок от обявяването му.

**По т.3 от Дневния ред:**

 Упълномощаване на членове от ОИК Казанлък, които да предадат на ТЗ на ГД „ГРАО“ избирателните списъци, декларациите и удостоверенията към тях, списъците на заличените лица и списъците за допълнително вписване на придружителите, за извършване на проверка за гласуване в нарушение на правилата на ИК и други нарушения на ИК

 Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Йорданка Арнаудова, Мариана Стойнева, Петър Иванов, Петко Петков, Ваня Андреева, Милена Кацарова, Тюркян Салиева, Мартина Кулева, Любомир Денков и Спас Спасов)* приемане на решението гласуваха всички присъстващи 13 членове на комисията. **„Против“** приемане на решението гласуваха – няма.

На основание на чл.85, ал.4 във връзка с чл.87, ал.1, т.1 от ИК и във връзка с Решение №1129-МИ от 18.09.2019г. на ЦИК, ОИК Казанлък

     **РЕШЕНИЕ № 162**

 Упълномощава следните членове от ОИК Казанлък, които в 3-дневен срок от приключване на гласуването за общински съветници, за първи тур и при евентуален втори тур на изборите за кмет, да предадат на ТЗ на ГД „ГРАО“ избирателните списъци, декларациите и удостоверенията към тях, списъците на заличените лица и списъците за допълнително вписване на придружителите, за извършване на проверка за гласуване в нарушение на правилата на ИК и други нарушения на ИК, както следва:

 1. Милена Колева Кацарова, ЕГН \*\*\*\*\* от квотата на коалиция „БСП ЗА БЪЛГАРИЯ“

 2. Мариана Борисова Стойнева, ЕГН \*\*\*\*\*\* от квотата на ПП ГЕРБ и

 3. Мартина Николова Кулева, ЕГН \*\*\*\*\*\* от квотата на ПП ВОЛЯ

 Настоящото решение подлежи на обжалване пред ЦИК в тридневен срок от обявяването му.

**По т.4 от Дневния ред:**

 Разглеждане на постъпила жалба с Вх. № 208 от 22.10.2019 г. с твърдения за нарушение на изборните правила, съдържащо се в предизборен клип /видео/ и снимка с участие на дете, поместени в статия от 22.10.2019 г. 14.32 часа на сайта на Телевизия ПРЕСС ТВ – КАЗАНЛЪК;

 В ОИК с вх.№ 208/ 22.10.2019 год. е постъпила жалба от лицето Радиана Стефанова Стефанова – организационен секретар на ПП ГЕРБ – Казанлък съдържаща твърдение нарушение на изборните правила, съдържащо се в предизборен клип /видео/ и снимка с участие на дете, поместени в статия от 22.10.2019 г. 14.32 часа на сайта на Телевизия ПРЕСС ТВ – КАЗАНЛЪК, под название „Корабът не трябва да потъва, дори само заради екипажа“, като е посочен и линк към видеото, качено в профил в Ю ТУБ /YouTube/.

 Към жалбата е приложен 1 бр. снимка.

 От събраните по случая данни, комисията установи следното:

 В интернет сайта Presstv.bg e публикувана статия представяща кандидата за кмет на община Казанлък – Стоян Асенов Петров съдържаща видео и снимка в която, той заедно с дете е посетил обществено мероприятие. В началото на статията се акцентира на качеството на кандидата, че е кандидат за кмет на община Казанлък. В края на статията е публикуван надпис „Купуването и продаването на гласове е престъпление“, което е задължителен реквизит за всеки агитационен материал, съгласно чл.183, ал.2 от Изборния кодекс. От изложеното е видно, че кандидата за кмет на община е използвал агитационен материал, нарушаващ добрите нрави – забранено с текста на чл.183, ал.4 от ИК, тъй като с чл.11, ал.4 от Закона за закрила на детето е предвидена закрила за всяко дете срещу въвличане му в политически дейности.

 Председателят на Комисията предостави възможност за мнения, предложения и възражения. Членовете на комисията Таня Димитрова, Милена Кацарова, Ваня Андреева, Петко Петков изказаха становища за неоснователност на жалбата, които аргументираха поотделно. Премина се в режим на поименно гласуване на предложения проект за решение. **„За“** приемане на решението гласуваха 9 от членовете на Комисията - *Здравко Балевски, Николай Господинов, Мариана Стойнева, Йорданка Арнаудова, Петър Иванов, Тюркян Салиева, Мартина Кулева, Любомир Денков и Спас Спасов*. **„Против“** приемане на решението гласуваха *Таня Димитрова, Ваня Андреева, Милена Кацарова и Петко Петков.*

 С оглед изложеното на основание чл. 87, ал. 1, т. 22, във връзка с чл.496, ал.1 от Изборния кодекс ОИК-Казанлък взе следното:

 **РЕШЕНИЕ № 163**

 Да се състави Акт за установяване на нарушение по чл. 480, ал.2 във вр. с чл.183, ал.4 от ИК във връзка с чл.11, ал.4 от Закона за закрила на детето на Стоян Иванов Петров кандидат за кмет на Община Казанлък.

 Решението подлежи на обжалване пред Централната избирателна комисия в тридневен срок от обявяването му.

 Поради изчерпване на дневния ред заседанието бе закрито в 17:40 часа.

 **ПРЕДСЕДАТЕЛ:** …………………………….

 /ЗДРАВКО БАЛЕВСКИ/

 **СЕКРЕТАР**..…………………………….

 /ТАНЯ ДИМИТРОВА/